CELEX: C2005/115/10
Language: hu
Date: 2005-05-14 00:00:00
Title: A Bíróság ítélete (ötödik tanács) 2005. március 10. a C-449/03. sz. az Európai Közösségek Bizottsága kontra Francia Köztársaság ügyben (Tagállami kötelezettségszegés – Hulladékgazdálkodás – Saint-Laurent du Maroni hulladéklerakó – A 75/442/EGK és 91/156/EGK irányelv)

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/5
            
         
      A BÍRÓSÁG ÍTÉLETE
   
   (ötödik tanács)
   2005. március 10.
   a C-449/03. sz. az Európai Közösségek Bizottsága kontra Francia Köztársaság ügyben (1)
   
   (Tagállami kötelezettségszegés - Hulladékgazdálkodás - Saint-Laurent du Maroni hulladéklerakó - A 75/442/EGK és 91/156/EGK irányelv)
   (2005/C 115/10)
   Az eljárás nyelve: francia
   A C-449/03. sz. az Európai Közösségek Bizottsága (meghatalmazott: M. Konstantinidis és B. Stromsky) kontra Francia Köztársaság (meghatalmazott: G. de Bergues és D. Petrausch) ügyben, az EK 226. cikk alapján 2003. október 24-én benyújtott kötelezettségszegés magállapítása iránti kereset tárgyában, a Bíróság (ötödik tanács), tagjai: R. Silva de Lapuerta tanácselnök, C. Gulmann és J. Klučka bírák, főtanácsnok: L.A. Geelhoed, hivatalvezető: R. Grass, 2005. március 10-én meghozta ítéletét, amelynek rendelkező része a következő:
   
               1)
            
            
               A Francia Köztársaság nem teljesítette az 1991. március 18-i 91/156/EGK irányelvvel módosított, a hulladékokról szóló, 1975. július 15-i 75/442/EGK tanácsi irányelv 9., 4. és 8. cikkéből eredő kötelezettségeit, mivel
               
                           —
                        
                        
                           elmulasztotta a Francia Guyana-ban, Saint-Laurent du Maroni község területén elhelyezkedő háztartási és hasonló hulladékokat tároló hulladéklerakó üzemeltetésére vonatkozó engedély kiadását,
                        
                     
                           —
                        
                        
                           nem hozta meg azon intézkedéseket, amelyek annak biztosításához szükségesek, hogy e hulladéklerakó területén tárolt hulladékok hasznosításra és ártalmatlanításra kerüljenek anélkül, hogy az veszélyeztesse az emberi egészséget, illetve, hogy ne alkalmazzanak a környezet károsítására alkalmas eljárásokat és módszereket és
                        
                     
                           —
                        
                        
                           nem hozta meg azon szükséges intézkedéseket, miszerint a szóban forgó hulladéklerakó üzemeltetője maga végezhesse el a hulladékok hasznosítását és ártalmatlanítását, vagy maga adja át magán- vagy közalkalmazásban álló hulladékgyűjtőnek.
                        
                     
         
               2)
            
            
               A Francia Köztársaságot kötelezi a költségek viselésére.
            
         
      (1)  HL C 289., 2003.11.29.